**meghívó**

**Budapest Főváros II. Kerületi Önkormányzat Képviselő-testületének**

Közoktatási, Közművelődési, Sport, Egészségügyi Szociális és Lakásügyi Bizottsága



 A Közoktatási, Közművelődési, Sport, Egészségügyi, Szociális és Lakásügyi Bizottság rendes ülésére

 **2023. január 24. 15.00 óra**

Helyszín

Budapest II. Kerületi Polgármesteri Hivatal (1024 Bp. Mechwart liget 1.)

**NAGY TÁRGYALÓ**

Tervezett napirend:

1.Budapest Főváros II. kerületi Önkormányzat Közoktatási, Közművelődési, Sport, Egészségügyi, Szociális és Lakásügyi Bizottsága új ügyrendjének elfogadása

2.Javaslat a 2023/2024. nevelési évben induló óvodai csoportok számának meghatározása és a 2023. évi létszámkeret engedélyezése (testületi).

3.Javaslat az Önkormányzat fenntartásában működő bölcsődék és óvodák nyári zárva tartására

4.Javaslat Konrád György emlékére állítandó emléktábla állítására

5.Hozzájárulás az Erdődy Kamarazenekar programváltoztatásához

6. Előterjesztés a felnőtteket ellátó háziorvosok rendelési idejéről c. képviselő-testületi anyag véleményezése

7.Kérelem a Budapest II. kerület 14799/0/A/33 hrsz. alatt nyilvántartott, Budapest II. kerület Lajos u. 18-20. II. 11. szám alatti, állami támogatással épült lakás bérbe adására (zárt)

8.Testületi anyag véleményezése –méltányossági létfenntartási támogatás ügyében benyújtott fellebbezés (zárt)

9.Létfenntartási támogatás méltányosságból történő megállapítása (zárt)

10.A személyes gondoskodást nyújtó ellátásért fizetendő térítési díj méltányossági kérelem elutasítása (zárt)

11.Egyebek

Budapest, 2023. január 23.

 Kiss Roland sk.

 a bizottság elnöke

**BUDAPEST FŐVÁROS II. KERÜLETI ÖNKORMÁNYZAT KÉPVISELŐ-TESTÜLETÉNEK KÖZOKTATÁSI, KÖZMŰVELŐDÉSI, SPORT, EGÉSZSÉGÜGYI, SZOCIÁLIS ÉS LAKÁSÜGYI BIZOTTSÁGÁNAK**

ÜGYRENDJE

A Budapest Főváros II. Kerületi Önkormányzat Képviselő-Testületének Közoktatási, Közművelődési, Sport, Egészségügyi, Szociális és Lakásügyi Bizottsága (rövidítve: KKSEB) – továbbiakban: Bizottság – a Budapest Főváros II. Kerületi Önkormányzat Képviselő-testületének (továbbiakban: Képviselő-testület) Az Önkormányzat Szervezeti és Működési Szabályzatáról szóló 13/1992.(VII.1.) önkormányzati rendeletének (továbbiakban: SZMSZ) 54. § (4) bekezdésében biztosított jogával élve, ügyrendjét az alábbiak szerint alkotja meg:

**A Bizottság szervezete**

**1. §**

(1) A Bizottság egy elnökből, egy alelnökből és tagokból áll, akiket a Képviselő-testület választ meg.

(2) Szükség esetén a Bizottság létrehozhat adott feladatra albizottságo(ka)t. Az albizottságnak legalább három taggal kell működnie. Az albizottságok működésének szabályait a Bizottság határozza meg.

(3) A Bizottság rendszeres és eseti feladatainak ellátására munkacsoportot hozhat létre. A munkacsoport tagjai a bizottsági tagok, az állandó és eseti szakértők lehetnek. A munkacsoport vezetője csak bizottsági tag lehet.

**A Bizottság feladat- és hatásköre**

**2. §**

A Bizottság ellátja az SZMSZ-ben rögzített feladat- és hatásköröket, továbbá mindazokat az egyéb feladat- és hatásköröket, amelyeket jogszabály a hatáskörébe utal.

**Az ülések összehívása**

**3. §**

(1) A Bizottságot az elnök hívja össze és vezeti, akit távolléte, vagy akadályoztatása esetén az alelnök teljes jogkörrel helyettesít, utólagos beszámolási kötelezettséggel az elnök részére.

A Bizottságot az elnök meghívó formájában hívja össze, az ülés helyének, időpontjának és a napirend megjelölésével. A meghívóhoz mellékelni kell a napirenddel kapcsolatban készített írásbeli előterjesztéseket is. Indokolt esetben lehetőség van az anyag helyszíni kiosztására is. Azon napirendek írásos anyagát, amelyet már korábban kézbesítettek (ideértve a képviselő-testületi anyagokat is), a meghívóval együtt ismételten megküldeni nem kell, de utalni kell rá.

Indokolt esetben lehetőség van az anyag pótkézbesítésére vagy helyszíni kiosztására is.

(2) Halaszthatatlan esetben a Bizottság elnöke engedélyezheti az írásba foglalt előterjesztésnek az ülés megkezdése előtt történő kiosztását és napirendre vételét.

(3) A Bizottság általában havonta tart ülést. Szükség esetén azonban rendkívüli ülést is tarthat, amelyre az értesítést 2 nappal előtte meg kell küldeni.

(4) Rendkívüli ülés összehívására vonatkozó indítványt az elnökhöz kell előterjeszteni.

(5) A bizottsági ülés időpontját az ülést megelőzően az önkormányzat honlapján közzé

 kell tenni.

**A Bizottság üléseinek rendje**

**4.§**

(1) A Bizottság ülései – a (3) bekezdésben foglaltak kivételével – nyilvánosak. Az ülésen tanácskozási joggal vehet részt:

* polgármester,
* alpolgármester,
* II. Kerületi Önkormányzat Képviselő-testületének tagja,
* jegyző,
* Humánszolgáltatási Igazgatóság igazgatója,

Intézményirányítási Osztály vezetője,

* Ellátási Osztály vezetője,
* kisebbségi önkormányzatok elnökei, ha a bizottság őket érintő kérdést tárgyal,
* napirenden lévő kérdés által érintett és olyan minőségben meghívott személy

 vagy szervezet képviselője,

* bizottság által meghívott szakértő.

(2) A bizottsági ülésre szóló elektronikus meghívót 3 nappal az ülés előtt a bizottság ügyviteli feladatait ellátó Ellátási Osztály megküldi:

* a bizottság elnökének, alelnökének és tagjainak,

 továbbá a csatolt írásos anyagok nélkül

* jegyzőnek,
* polgármesternek,
* alpolgármesternek,
* tanácsnokoknak,
* ÁNTSZ tisztifőorvosának,
* Egészségügyi Szolgálat igazgató főorvosának,
* napirend tárgyában illetékes osztályvezetőnek,
* az önkormányzat internetes honlapján történő megjelentetésért felelősnek,
* azok részére, akiknek jelenlétét az elnök az egyes napirendi pont tárgyalásánál szükségesnek tart.

(3) A Bizottság zárt ülést tart az SZMSZ 13. §-ában foglalt szabályok alapján.

(4) A zárt ülésen – törvény erejénél fogva – Képviselő-testület tagjai, a jegyző vagy a jegyző által megbízott köztisztviselő, a napirend előadója, a jegyzőkönyv vezetője vesz részt, továbbá akit a Bizottság e célból meghívott. Jogszabály előírhatja, mely esetben kötelező az érintett meghívása.

(5) A Bizottság tagjai és az ülésen tanácskozási joggal résztvevők a tudomásukra jutott szolgálati és hivatali titkot kötelesek megőrizni, illetve zárt ülés esetén, az ülésen történtek és elhangzottak tekintetében őket titoktartási kötelezettség terheli, amire a nem bizottsági, illetve nem képviselő résztvevők figyelmét az ülés vezetője köteles felhívni.

**Az előterjesztések rendje**

**5. §**

(1) Előterjesztés lehet a Bizottság ülésére:

* rendelet-tervezet,
* határozati javaslat,
* beszámoló, jelentés,
* tájékoztató,
* önálló indítvány.

(2) Előterjesztést tehetnek a Bizottság ülésére:

* polgármester,
* jegyző,
* alpolgármester
* Bizottság tagjai
* Bizottság által létrehozott albizottság
* képviselő,
* jegyző, illetve a polgármester útján (átruházott jogkörben) kijelölt hivatali köztisztviselő,
* Képviselő-testület bizottságai.

(3) A Bizottság feladat- és hatáskörébe tartozó ügyekben közvetlenül érkezett, bizottsági döntést kezdeményező kérelmeket a Bizottság elnöke terjeszti elő. Szükség esetén az ügyben érintett más bizottság(ok) elnökénél kezdeményezhet egyeztetést és/vagy együttes bizottsági ülést.

(4) A megfelelően előkészített előterjesztést – ha a Bizottság elnöke külön határidőt nem állapított meg – a soron következő rendes bizottsági ülés elé kell utalni.

(5) A Bizottság napirendjére csak írásbeli előterjesztés kerülhet, kivéve azon ügyeket, amelyek jellege csak szóbeli tájékoztatást igényel.

**Határozatképesség, határozathozatal**

**6. §**

(1) A Bizottság ülése határozatképes, ha a döntéshozatalnál a megválasztott és esküt tett bizottsági tagok több mint 50%-a jelen van.

(2) Határozatképtelenség esetén a jelenlévők többségi döntése alapján a Bizottság csak konzultatív jellegű tanácskozást tarthat. Amennyiben a jelenlevők a konzultatív jellegű tanácskozás mellett döntenek, azt a határozathozatal szabályainak kivételével ezen ügyrend értelemszerű alkalmazásával kell megtartani.

(3) A Bizottság a döntéseit – jogszabály eltérő rendelkezése hiányában – egyszerű szótöbbséggel hozza.

(4) A Bizottság döntéseit fő szabályként nyílt szavazással hozza. A nyílt szavazás kézfelemeléssel történik.

(5) A Bizottság határozatképességére és határozathozatalára egyebekben az SZMSZ képviselő-testületi ülésre vonatkozó szabályait kell alkalmazni.

**Az ülés napirendje, vezetése, előterjesztések rendje**

**7. §**

(1) Az ülést az elnök, vagy a 3. § (1) bekezdés szerinti esetben az alelnök vezeti.

1. Az ülés vezetője az ülés megnyitása után megállapítja az ülés határozatképességét, majd javaslatot tesz a jegyzőkönyv hitelesítő személyére és az ülés napirendjére. A napirendre vonatkozóan bármely bizottsági tag is tehet javaslatot. A napirend elfogadásáról és a jegyzőkönyv hitelesítőjéről a bizottság egyszerű szótöbbséggel dönt. A bizottság köteles napirendjére tűzni és megtárgyalni azt az ügyet, amelyet a Képviselő-testület vagy a polgármester utalt a bizottság elé.

(3) Sürgős tárgyalást bizottsági tag, polgármester, alpolgármester, jegyző, a frakcióvezető, a polgármester útján a Polgármesteri Hivatal kijelölt osztályai indítványozhatnak, mellékelve az előterjesztéshez kapcsolódó írásos anyagot. A sürgősségi javaslatra vonatkozó indítványt a napirend első pontjaként kell tárgyalni. A tárgyalásról a Bizottság vita nélkül, egyszerű többséggel dönt. Sürgősségi tárgyalás esetén a döntést a tárgyalás napján meg kell hozni. Ilyenkor egy felszólalás legfeljebb 5 percig tarthat és nem hosszabbítható meg.

(4) A Bizottság bármely tagja és az előterjesztő javasolhatja a napirendi pont tárgyalásának elnapolását, illetve felfüggesztését, vagy a tárgyalásba vett előterjesztés napirendről való levételét. Erről a Bizottság vita nélkül határoz.

(5) A napirendi pontok megtárgyalása előtt aktuális bejelentésekre, tájékoztatásokra kerülhet sor, melynek időtartamát a Bizottság korlátozhatja.

(6) A Bizottság a napirendi pontokat az alábbiak szerint tárgyalja meg:

* + Az előterjesztő, az esetleges szóbeli kiegészítés után, a felmerült kérdésekre is válaszol.
	+ Ezt követően hozzászólások, vita, majd az előterjesztésben szereplő határozati javaslatok szavazása következik.
	+ A szavazás során először az esetlegesen felmerülő módosító indítványokról kell szavazni.
	+ Az elnök a határozati javaslatot, illetve módosító javaslatot csak annak szóbeli vagy írásbeli ismertetése után bocsátja szavazásra és szavazás eredményét (a szavazati arányok feltüntetésével), valamint az elfogadott határozat szövegét az elnök jegyzőkönyvbe mondja.

(7) A napirendek megtárgyalása után az ülést be kell zárni, és a jegyzőkönyvet le kell zárni.

**A jegyzőkönyv**

**8. §**

(1) A Bizottság üléséről írásbeli jegyzőkönyvet kell készíteni.

(2) A jegyzőkönyv 8 napon belüli elkészítéséért és hitelesítéséért az Ellátási Osztály vezetője és a Bizottság elnöke felelős.

(3) A jegyzőkönyv tartalmazza:

* + az ülés helyét, időpontját,
	+ a megjelentek nevét, részvételi jogosultságuk feltüntetésével,
	+ az elfogadott napirendi pontokat,
	+ a napirend tárgyalásakor felszólalók nevét és szükség szerint a felszólalás lényegét,
	+ az elhangzott határozati javaslatokat,
	+ az elfogadott határozatokat és a szavazás számszerű eredményét,
	+ az elnök aláírását

 (4) A határozatot, illetve a jegyzőkönyvet a Bizottság elnöke írja alá és - amennyiben a Bizottság szükségét látja és erről határozat formájában döntést hozott – a Bizottság egy tagja hitelesíti.

(5) A jegyzőkönyvhöz csatolni kell a tárgyalás alapjául szolgáló írásbeli anyagokat, meghívót, jelenléti ívet.

 (6) A jegyzőkönyvből határozati kivonatot kell készíteni azon érintettek részére, akikre tartozik, vagy akikre a határozat feladatot ró.

(7) Zárt ülésről külön jegyzőkönyvet kell készíteni és kezelni.

**A határozat**

**9. §**

(1) A Bizottság döntéseit, állásfoglalásait, javaslatait, indítványait határozati formában hozza.

(2) A határozatokat arab számmal, folyamatos sorszámozással kell ellátni, törve az évszámmal és zárójelben az ülés időpontjával: …/…év(hó,nap).

(3) A határozat jellegétől függően, szükség szerint fel kell tüntetni a teljesítési határidőt és a végrehajtásért felelős nevét.

(4) A határozatokban felelősként a polgármester, a jegyző vagy a Bizottság elnöke jelölhető meg.

**Ügyiratkezelés**

**10. §**

(1) A Bizottság tagjai a bizottsági ügyiratokba, nyilvántartásokba korlátozás nélkül betekinthetnek.

(2) A Bizottság részére érkezett megkeresések megválaszolása – a Humánszolgáltatási Igazgatóság közreműködésével – az elnök feladata.

(3) A Bizottság működésének technikai feltételeiről (beleértve az adminisztrációs, leírói, ügyiratkezelői tevékenységet is), ügyiratkezeléséről a Polgármesteri Hivatal, illetve azon belül az Ellátási Osztály gondoskodik a mindenkor hatályos szabályok szerint.

**Munkaterv**

**11. §**

(1) Az előre látható, elvégzendő feladatok ütemezésére munkatervet lehet készíteni.

 (2) A munkaterv bizottsági ülésre való előterjesztése az elnök feladata.

(3) A munkatervet a Bizottság egyszerű többséggel fogadja el.

**A Bizottság költségvetése**

**12. §**

A Bizottság önálló költségvetési kerettel rendelkezik, melynek terhére dologi kiadásokat fedezhet.

**Képviselet**

**13. §**

A Bizottságot harmadik személyek előtt az elnök képviseli. A Bizottság elnökének képviseleti jogkörében tett nyilatkozata a Bizottsággal egyetértésben kialakított véleményt tartalmazhatja.

**Záradék**

(1) A Bizottság az ügyrendjét 2023. január 24-ei ülésén ……….. határozatával elfogadta.

(2) A Bizottság Ügyrendjében nem szabályozott kérdésekben az SZMSZ-ben foglaltakat kell megfelelően alkalmazni.

(3) A Bizottság elnöke az Ügyrend egy-egy példányát az elfogadást követő 8 napon belül a Bizottság tagjainak valamint a polgármesternek és a jegyzőnek megküldi.

Az Ügyrend függeléke:

A Bizottság tagjainak névsora

Budapest, 2023. január 24.

 Kiss Roland

 Bizottság elnöke

***Függelék***

**Elnök:** Kiss Roland

**Tagok:**

dr. Bíró Zsolt,

Gál Andrea,

Juhász Veronika,

Perjés Gábor

Riczkó Andrea

**Nem képviselő tagok:**

Bozzay Kató,

Váradi Fanni

Práczki Péter

## E L Ő T E R J E S Z T É S

A Közoktatási, Közművelődési, Sport, Egészségügyi, Szociális és Lakásügyi Bizottság

2023. január 24-ei ülésére

Tárgy: Testületi anyag véleményezése

Készítette: Ötvös Zoltán

 *A napirend zárt ülésen történő*

 *tárgyalást nem igényel.*

Tisztelt Bizottság!

A Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.2.8 pontja alapján véleményezi a Képviselő-testületi anyagokat.

Kérem, szíveskedjék megtárgyalni „Javaslat a 2023/2024. nevelési évben induló óvodai csoportok számának meghatározása és a 2023. évi létszámkeret engedélyezése.” c. 2023. január 24-ei képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2023. január 24-ei Képviselő-testületi ülésre történő „Javaslat a 2023/2024. nevelési évben induló óvodai csoportok számának meghatározása és a 2023. évi létszámkeret engedélyezése.”c. előterjesztést tárgyalásra alkalmasnak tartja és javasolja a határozatai javaslat elfogadását.

Felelős: Bizottság elnöke

Határidő: januári testületi ülés

Budapest, 2023. január 12.

 Ötvös Zoltán

 osztályvezető

**E L Ő T E R J E S Z T É S**

**a Közoktatási, Közművelődési, Sport, Egészségügyi, Szociális és Lakásügyi Bizottság**

**2023. január 24-ai ülésére**

**Tárgy:** Javaslat az Önkormányzat fenntartásában működő bölcsődék és óvodák nyári zárva tartására

A napirend tárgyalása zárt ülést nem igényel.

#### Tisztelt Bizottság!

A gyermekjóléti alapellátások – köztük a bölcsődei nevelés – szabályozását az 1997. évi XXXIII. törvény a gyermekek védelméről és a gyámügyi igazgatásról (a továbbiakban: Gyermekvédelmi Törvény) biztosítja.

Az idézett törvény 43.§ (4) bekezdése szerint:

„ A bölcsőde nyári nyitvatartási rendjét a fenntartó hagyja jóvá. A fenntartó a bölcsődei szünet idejére a szülő, törvényes képviselő kérésére gondoskodik a gyermek intézményi gondozásának, nevelésének megszervezéséről.”

A bölcsődék zárva tartásának időpontjai:

**Június 19 - július 21-ig**  Hűvösvölgyi Bölcsőde

Pasaréti Bölcsőde

Budagyöngye Bölcsőde

**Nyitás: július 24-én**

**Július 24 - augusztus 25-ig** Varsányi Bölcsőde

 Hidegkúti Bölcsőde

 Törökméz Bölcsőde

**Nyitás: augusztus 28-án**

A bölcsődevezetők úgy tervezték, hogy ne legyen átfedés a bölcsődék zárása alatt, így a Gyermekvédelmi Törvény 21/B,C §-ában foglaltaknak is eleget tudnak tenni, és a rendszeres gyermekvédelmi kedvezményben részesülők, ill. a hátrányos helyzetűek számára nem kell külön megoldani.

Az Önkormányzat által fenntartott 12 óvodában az idei évben a nyári zárásokat úgy terveztük, hogy az az intézmény, amelyik két vagy több tagintézménnyel működik, épületenként zár és a másik épületben/épületekben biztosítja az ügyeletet, az egy épülettel rendelkezők pedig a földrajzilag közel eső másik intézménnyel váltva zárnak.

Az első esetben a gyermekek részére az ügyelet a szervezetileg egy intézménynek minősülő „saját” óvodájában biztosított, a második esetben pedig a szülők a lakhelyükhöz közeleső intézményben tervezhetik a gyermekük nyári elhelyezését.

A zárva tartáson kívüli időben minden intézmény az éves napirenddel, illetve a házirendben jóváhagyott napi nyitvatartási időben látja el a gyermekeket.

Kérem a Tisztelt Bizottságot a határozati javaslatok elfogadására!

#### Határozati javaslatok

1. A Közoktatási, Közművelődési, Sport és Informatikai Bizottság a Képviselő-testület 24/2019.(XI.18.) önkormányzati rendelete a Képviselő-testület által kialakított bizottságok hatásköréről, a bizottságok és tanácsnokok feladatköréről a Közoktatási, Közművelődési, Sport, Egészségügyi, Szociális és Lakásügyi Bizottságra vonatkozó 6. sz. melléklete alapján úgy dönt, hogy az Egyesített Bölcsődék nyári nyitvatartási rendjét az alábbiak szerint szabályozza:

**Június 20 - július 22-ig**  Varsányi Bölcsőde

Nyitás: július 25-én Hidegkúti Bölcsőde

 Törökméz Bölcsőde

**Július 25 - augusztus 26-ig** Budagyöngye Bölcsőde

Nyitás: augusztus 29. Hűvösvölgyi Bölcsőde

Pasaréti Bölcsőde

**Varsányi bölcsőde zárása alatt** ügyeletet tart a Budagyöngye bölcsőde,

**Budagyöngye bölcsőde zárása alatt** ügyeletet tart a Varsányi bölcsőde,

**Hidegkúti bölcsőde zárása alatt** ügyeletet tart a Hűvösvölgyi bölcsőde,

**Hűvösvölgyi bölcsőde zárása alatt** ügyeletet tart a Hidegkúti bölcsőde,

**Törökméz bölcsőde zárása alatt** ügyeletet tart a Pasaréti bölcsőde,

**Pasaréti bölcsőde zárása alatt** ügyeletet tart a Törökméz bölcsőde.

Az Egyesített Bölcsődék a nyári zárásán kívüli időszakban teljes nyitva tartással, hétfőtől péntekig, a házirendben jóváhagyott napi nyitvatartási időben működnek.

**Felelős**: Bizottság elnök

**Határidő**: azonnal

A határozat elfogadásához egyszerű többségű szavazás szükséges.

2. A Közoktatási, Közművelődési, Sport és Informatikai Bizottság a Képviselő-testület 24/2019.(XI.18.) önkormányzati rendelete a Képviselő-testület által kialakított bizottságok hatásköréről, a bizottságok és tanácsnokok feladatköréről a Közoktatási, Közművelődési, Sport, Egészségügyi, Szociális és Lakásügyi Bizottságra vonatkozó 6. sz. melléklete alapján úgy dönt, hogy az Önkormányzat által fenntartott óvodák nyári nyitvatartási rendjét - a határozat melléklete szerinti időpontokban - határozza meg.

Az intézmények a nyári zárásán kívüli időszakban teljes nyitva tartással, hétfőtől péntekig, a házirendben jóváhagyott napi nyitvatartási időben működnek.

**Felelős**: Bizottság elnök

**Határidő**: azonnal

A határozat elfogadásához egyszerű többségű szavazás szükséges.

#### B u d a p e s t, 2022. január 17.

 **Ötvös Zoltán**

 **osztályvezető**

|  |  |  |
| --- | --- | --- |
| ***NYÁRI ZÁRÁS 2023.*** |  |  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| ***Óvoda*** | ***25.hét*** | ***26.hét*** | ***27.hét*** | ***28.hét*** | ***29.hét*** | ***30.hét*** | ***31.hét*** | ***32.hét*** | ***33.hét*** | ***34.hét*** |  |  |
| 06.19-06.23 | 06.26-06.30 | 07.03-07.07 | 07.10-07.14 | 07.17-07.21 | 07.24-07.28 | 07.31-08.04 | 08.07-08.11 | 08.14-08.18 | 08.21-08.25 |  |  |
| ***Bolyai*** |  | **x** | **x** | **x** |  |  | **x** | **x** |  |  |  |  |
| ***Szemlőhegy*** |  | **x** | **x** | **x** | **x** | **x** |  |  |  |  |  |  |
| ***Kitaibel*** |  |  |  |  | **x** | **x** | **x** | **x** | **x** |  |  |  |
| ***Budakeszi*** | **x** | **x** | **x** | **x** | **x** |  |  |  |  |  |  |  |
| *Labanc* |  |  |  |  |  | **x** | **x** | **x** | **x** | **x** |  |  |
| ***Gesztenyéskert*** | **x** | **x** | **x** | **x** | **x** |  |  |  |  |  |  |  |
| ***Völgy*** |  |  |  |  |  | **x** | **x** | **x** | **x** | **x** |  |  |
| ***Kolozsvár*** |  |  |  | **x** | **x** | **x** | **x** | **x** |  |  |  |  |
| *Máriaremete* | **x** | **x** | **x** | **x** | **x** |  |  |  |  |  |  |  |
| Hűvösvölgy 209 |  |  |  |  |  | **x** | **x** | **x** | **x** | **x** |  |  |
| ***Községház*** | **x** | **x** |  |  |  |  |  | **x** | **x** | **x** |  |  |
| *Kadarka* |  |  | **x** | **x** | **x** | **x** | **x** |  |  |  |  |  |
| ***Pitypang*** | **x** | **x** | **x** | **x** | **x** |  |  |  |  |  |  |  |
| ***Törökvész*** |  |  |  |  |  | **x** | **x** | **x** | **x** | **x** |  |  |
| ***Virág Árok 8.*** |  |  |  |  |  | **x** | **x** | **x** | **x** | **x** |  |  |
| *Virág Árok 15.* | **x** | **x** | **x** | **x** | **x** |  |  |  |  |  |  |  |
| ***Százszorszép*** |  |  |  |  |  | **x** | **x** | **x** | **x** | **x** |  |  |
| *Érmelléki* | **x** | **x** | **x** | **x** | **x** |  |  |  |  |  |  |  |
|  |  |  |  |  |  |  |  |  |  |  |  |  |
|  | **ez a jelölés a nyitva lévő óvodát jelöli a jobb áttekinthetőség érdekében.** |  |  |  |  |  |

**E L Ő T E R J E S Z T É S**

a Közoktatási, Közművelődési, Sport, Egészségügyi, Szociális és Lakásügyi Bizottság

2023. január 24-ei ülésére

**Tárgy:** Javaslat Konrád György  emlékére emléktábla állítására

A napirend tárgyalása zárt ülést nem igényel.

**Tisztelt Bizottság !**

A Fővárosi Önkormányzat és a Szépírók Társasága Konrád György tiszteletére utolsó lakhelyén a II.ker. Torockó u. 3. szám ház homlokzatán emléktáblát kíván elhelyezni.

Az emléktábla mérete 50x60 cm, szövege, melyet a Fővárosi Önkormányzat és a MTA hagyott jóvá:

**Ebben a házban élt**

**Konrád György**

**író**

**1933-2019**

**„jöjjön el mindenki, aki akar, egyikünk beszél,**

**másikunk hallgat, legalább együtt vagyunk”**

**Fővárosi Önkormányzat 2023.**

Az idézet, a Látogató című regényének utolsó mondatrésze.

A társasház az emléktábla elhelyezéséhez hozzájárult.

A kerület főépítészének a tábla elhelyezése ellen településkép illeszkedési kifogása nincs.

H a t á r o z a t i j a v a s l a t

A Közoktatási, Közművelődési, Sport, Egészségügyi, Szociális és Lakásügyi Bizottság a

Képviselő-testület Szervezeti és Működési Szabályzatáról szóló 13/1992.(VII.1.) Budapest Főváros II. Kerületi Önkormányzat Képviselő-testületének önkormányzati rendelete 11. melléklet 6.2.1 pontja alapján **támogatja** Konrád György író tiszteletére emléktábla elhelyezését a II., Torockó u. 3. sz. ingatlan homlokzatán az alábbi szöveggel:

**Ebben a házban élt**

**Konrád György**

**író**

**1933-2019**

**„jöjjön el mindenki, aki akar, egyikünk beszél,**

**másikunk hallgat, legalább együtt vagyunk”**

**Fővárosi Önkormányzat 2023.**

**Felelős:** a Bizottság elnöke

**Határidő:** azonnal

 *A határozat elfogadásához egyszerű többségű szavazás szükséges.*

B u d a p e s t, 2023. január 11.

 Ötvös Zoltán

 osztályvezető

**E L Ő T E R J E S Z T É S**

a Közoktatási, Közművelődési, Sport, Egészségügyi, Szociális és Lakásügyi Bizottság

2023. január 24-ei ülésére

**Tárgy:** Hozzájárulás az Erdődy Kamarazenekar programváltoztatásához

**Tisztelt Bizottság!**

Az Erdődy Kamarazenekar Alapítványa II. kerületi előadó-művészeti szervezetek önkormányzati támogatására kiírt pályázaton 2 300 eFt támogatásban részesült.

A Kamarazenekar 2022 decemberében az alábbi kérelemmel fordult a Bizottsághoz

„A három koncertre tervezett hangversenysorozat utolsó előadása december 18-án, vasárnap lett volna. Azonban az energiaárak emelkedése miatt a koncertnek helyet adó Pasaréti ferences Templomot egyáltalán nem fűtik, így mostanra rettenetesen kihűlt. December 16-án, a zenekaros próbán kiderült, hogy a vonós és fúvós hangszerek, és a hárfa is nagyjából öt perc alatt teljesen elhangolódnak a hidegben. Ezért műsorváltozást hajtottunk végre, és egy karácsonyváró orgonakoncertet tartottunk a zenekaros helyett. Pálúr János orgonaművész, aki az eredeti programban is közreműködő volt vállalta, hogy egy órás koncertet ad a hallgatóságnak, aki ellátogat a templomba. Ez annyiból is jó döntés volt, hogy sokan nem értesültek a műsorváltozásról sem, így nagyszámú érdeklődő volt jelen a koncerten, ami egyébként gyönyörű volt, csodás karácsonyi dallamok szólaltak meg fantasztikus előadásban.

Karácsonyra egyértelmű felmelegedést jósol a meteorológia. Ezért úgy döntöttünk, a december 25-i 1/2 12-es szentmisén fog közreműködni a zenekarunk, hogy pótoljuk a hangversenyt. Azzal a kéréssel fordulunk Önhöz és a Bizottsághoz, engedélyezzék számunkra ezt a pályázat-módosítást, és hadd számolhassuk el a karácsonyi közreműködésünket a december 18-i helyett a pályázati támogatás terhére. A próbákat megtartottuk, és szeretnénk elő is adni a műveket, amelyekből felkészültünk, csak a hideg megakadályozta az előadásukat.

Áldott, békés Karácsonyt és boldog új évet kívánunk, szeretettel:

Dériné Stark Zsófia és az Erdődy Kamarazenekar”

Javasoljuk a tisztelt Bizottságnak, hogy az Alapítvány elszámolását a fentiek figyelembevételével fogadja majd el.

H a t á r o z a t i j a v a s l a t

A Közoktatási, Közművelődési, Sport, Egészségügyi, Szociális és Lakásügyi Bizottság tudomásul veszi az Erdődy Kamarazenekar Alapítvány bejelentését a pályázatban megjelölt program változtatására és a támogatási összeg elszámolásánál ezt figyelembe veszi.

**Felelős:** a Bizottság elnöke

**Határidő:** azonnal

 *A határozat elfogadásához egyszerű többségű szavazás szükséges.*

B u d a p e s t, 2023. január 11.

 Berg Dániel

 alpolgármester

**E L Ő T E R J E S Z T É S**

A Közoktatási, Közművelődési, Sport, Egészségügyi, Szociális és Lakásügyi Bizottság

2023. január 24-ei ülésére

Tárgy: Előterjesztés a felnőtteket ellátó háziorvosok rendelési idejéről c. képviselő-testületi anyag véleményezése

Készítette: Ötvös Zoltán

 *A napirend zárt ülésen történő*

 *tárgyalást nem igényel*

**Tisztelt Bizottság!**

Kerületünkben dolgozó, felnőtteket ellátó háziorvosok több alkalommal kérelmezték rendelési idejük módosítását. Polgármester Úr, a Humánszolgáltatási Igazgatóság igazgató asszonya, az Egészségügyi Szolgálat főigazgató főorvosa és az Intézményirányítási Osztály egészségügyi koordinátora is közreműködött a háziorvosokkal történő egyeztetések lefolytatásában tekintettel arra, hogy a Kerületben évtizedek óta egységesen kialakított rendelési idők gyakorlatát fent kívántuk tartani. (Vannak praxisok, melyek egyedileg szeretnék meghatározni rendelési idejüket.)

Az önálló orvosi tevékenységről szóló 2000. évi II. törvény 2/B. § (1) bekezdése d) pontja alapján:

“A rendelési időt úgy kell meghatározni, hogy az adott településen működő, praxisjoggal rendelkező háziorvosok kötelesek rendelési idejüket összehangoltan kialakítani”

A háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet 2. § (2) bekezdése kimondja:

„(2) A folyamatos ellátás keretében a háziorvos hetente legkevesebb 15 órát, de munkanapokon naponta legkevesebb 2 órát rendel.”

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet 7. § (2) bekezdése akkor tekinti folyamatosnak az ellátást, ha

a) a háziorvosi szolgálat orvosa a 4/2000. (II. 25.) EüM rendeletben meghatározott rendelési időben rendelőjében háziorvosi tevékenységet végez;

b) munkanaponként a háziorvosi szolgálat orvosa 8 órában - beleértve a rendelési időt és a tanácsadás idejét is - az őt választó biztosítottak számára szolgáltatást nyújt, ide nem értve a keresőképtelenség, a hivatalos távollét, illetve a szabadság miatt szükségessé váló helyettesítés eseteit;

Az idézett jogszabályokon kívül nincs más, a rendelési idők kialakítására vonatkozó konkrét kötelezés. Kerületünkben a háziorvosok naponta 4 órát rendelőjükben rendelnek és attól függően, hogy délelőtt vagy délután vannak a rendelőben, rendelésük előtt vagy után napi 4 órában rendelkezésre állnak.

A háziorvosok kérelmeiket azzal indokolták, hogy a koronavírus járvány óta megváltozott a betegellátás rendje, a paciensek időpontra érkeznek, megjelenés előtt telefonálnak vagy email-ben kommunikálnak. A recepteket elektronikus rendszerben lehet rögzíteni, nem kell érte a rendelésen megjelenni. A korábbi években a várakozó helyiségekben tapasztalt tumultus már nem minden praxisnál jellemző. Több háziorvosnál az idős lakosság jelenik meg a rendelésen, akiknek kedvezőbb lenne főleg az ősz-téli időszakban, ha délután korábban mehetnének a rendelésre, mert hamarabb sötétedik. A háziorvosok többsége – különösen ahol a rendelő helyiséget önállóan használják- a péntek délutáni rendelés lehetőségének kivezetését vagy korábbra hozását is szeretné, tekintettel arra, hogy pénteken az esti órákban (18:00-20:00 óra közt) már nagyon kevés beteg jelenik meg, vagy egyáltalán nem jelenik meg a rendelőben.

Megjegyzendő, hogy kerületünkben a felnőtt ügyeleti ellátás 0-24 órában biztosított.

A háziorvosok kéréseit igyekeztünk figyelembe venni és kértük őket, hogy rendelési idejük módosításához az alábbi szempontokat vegyék figyelembe és a rendelési időkben telephelyenként egyezzenek meg:

* A délelőtti rendelés változatlanul 8:00-12:00 óráig tartana.
* A délutáni rendelés 15:00 órától 19:00 óráig tartana.
* A péntek délutáni rendelés 14:00 órától 18:00 óráig lenne, a pénteki nap váltakozó műszakban legyen. Nem engedélyezhető, hogy pénteken ne legyen rendelés délután!
* A délelőtt/délután rendelés váltást tartsák meg!
* A rendelési idők kialakításánál legyenek tekintettel a takarítás megoldására!

A fenti szempontok szerint küldte el javaslatát a rendelők nagyobb része, ahol egyéni kérések voltak (pl. Fillér utcai rendelő, ahol csak egy orvos akart módosítani) ott további egyeztetéseket folytattunk le.

A Hunyadi János u. 81-85. szám alatti rendelő 5 háziorvosával 2023.01.12-én igazgató asszony és Kohlruszné Mojzes Erzsébet az Intézményirányítási Osztály részéről személyes megbeszélést tartott, hogy minél hamarabbi megegyezés alakuljon ki az orvosok és az Önkormányzat között. Az ott rendelő háziorvosok kérelme szerint hétfőn délelőtt és csütörtök délután csak 1 fő háziorvos lenne a rendelőben – vannak más telephelyek is a kerületben, ahol ez a gyakorlat -, továbbá Dr. Gyánti Rita úgy kívánja rendelési idejét meghatározni, hogy csak hétfőn és páratlan héten péntek délután lenne rendelése. Az orvosok véleménye szerint az új rendelési idő nem veszélyezteti a betegellátás biztonságát, a „betegek időpontra és csak a saját háziorvosukhoz jönnek”. Kérik, hogy „próbáljuk ki”, hogy működik-e a javaslatuk, panasz/negatív beteg visszajelzés esetén újra egyeztetnének.

Javasoljuk, hogy a már beérkezett és elfogadott javaslatok szerint a rendelési idők 2023. február 1-től kerüljenek bevezetésre. A lakosságot a háziorvosok is tájékoztatni fogják valamint a „szokásos” felületeken is megjelennek az új rendelési idők.

Az önkormányzat Szervezeti és Működési Szabályzatáról szóló Budapest Főváros II. Kerületi Önkormányzat Képviselő-testületének 13/1992. (VII. 01.) önkormányzati rendelete 11. sz. mellékletének 6.2.8. pontja alapján a Bizottság véleményezi a Képviselő-testület elé benyújtásra kerülő egészségügyi, szociális és gyermekvédelmi tárgyú előterjesztéseket.

Kérem, szíveskedjék megtárgyalni az „Előterjesztés a felnőtteket ellátó háziorvosok rendelési idejéről” c. 2023. január 26-ai képviselő-testületi ülésre történő előterjesztést.

Határozati javaslat

A Közoktatási, Közművelődési, Sport, Egészségügyi, Szociális és Lakásügyi Bizottság a 2022. január 26-ai Képviselő-testületi ülésre történő „Előterjesztés a felnőtteket ellátó háziorvosok rendelési idejéről” c. előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Bizottság elnöke

Határidő: január havi rendes testületi ülés

Budapest, 2023. január 23.

 Őrsi Gergely

 polgármester megbízásából eljárva

 Ötvös Zoltán

osztályvezető